Diari Oficial de la Generalitat Valenciana


Sumari del DOGV 7707, del 28-01-2016 (2015/10748)

Notificació de la sentència dictada en el procediment ordinari número 1674/2013.
--------------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10567


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 1674/2013. [2015/10428]  
Míriam Muñoz Peiró, secretària judicial del Jutjat de Primera Instància 21 de València, mitjançant aquest edicte faig saber que en aquest jutjat se segueix procediment ordinari número 1674/2013, a instàncies de Luis Juan García, representat per la procuradora M.ª Carmen Jover Andreu i assistit pel lletrat Mario Gil Cebrián, contra M.ª del Valle Juan García, sobre divisió de cosa comuna, en el qual la secretària, Míriam Muñoz Peiró, ha disposat en el dia d'avui notificar la sentència dictada en aquestes actuacions a la demandada que es troba en parador desconegut, M.ª del Valle Juan García, La dispositiva de la sentència és, literalment, la següent:  
  
«Dispositiva  
Estime íntegrament la demanda de judici ordinari promoguda per la procuradora la senyora Jover Andreu, en nom i representació de Luis Juan García, contra M.ª del Valle Juan García, i, en conseqüència, dispose la dissolució del condomini existent entre les parts respecte de l'habitatge situat a València, carrer de l'Escultor García Mas, número 17, porta 3, finca registral número 20105, inscrita en el Registre de la Propietat número 5 de València, tom 724, llibre 423 de Campanar, foli 199, 1. Urbana, quatre, habitatge en primera planta alta, tipus C, assenyalada en l'escala amb la porta número 3. Confronta: davant, carrer de l'Escultor García Mas; esquerra, José Ricos; dreta, escala, ascensor i habitatge porta 2; darrere, José Ricos, celobert al mig. Superfície útil aproximada: 79,15 metres quadrats. Té assignada una quota de participació en els elements comuns de tres enters setanta-cinc centèsimes per cent (3,75 %), referència cadastral 3739305YJ2734130021ZH i la venda en pública subhasta de l'habitatge indicat, amb entrega del preu resultant a ambdues parts a mitges, amb la deducció del preu esmentat de les despeses que per aquest motiu s'originen.  
  
Tot això amb expressa imposició de costes a la demandada.  
Notifiqueu aquesta resolució a les parts en la forma legalment assenyalada, i feu-los saber que, en contra, s'hi pot interposar un recurs d'apel·lació que ha de a resoldre l'Audiència Provincial de València, el qual s'interposarà davant d'aquest jutjat en el termini de 20 dies següents a la notificació, seguint els tràmits establits en els articles 458 i següents de la Llei d'Enjudiciament Civil vigent. Així mateix, per a l'admissió de la interposició d'apel·lació serà necessària la consignació d'un depòsit de 50 euros en el compte del jutjat número 4553 (DA 15.4 LO 11/2009).  
Porteu-ne l'original al llibre de sentències i expediu un testimoniatge per a incorporar-lo a les actuacions.  
Aquesta és la meua sentència, que pronuncie, mane i firme. M.ª Cristina López de Haro Martín, magistrada jutgessa del Jutjat de Primera Instància número 21 de València.  
Publicació. L'anterior sentència ha sigut llegida i publicada per la jutgessa que la subscriu, de forma legal i en el dia d'avui. En done fe.»  
  
  
I perquè valga d'edicte de notificació de la sentència a la demandada, en parador ignorat, estenc aquest edicte que es fixarà al tauler d'anuncis d'aquest jutjat i es publicarà en el Diari Oficial de la Comunitat Valenciana.  
  
València, 21 de gener de 2015.- La secretària judicial: Míriam Muñoz Peiró.